Legal Document

Category: 4

Text:
2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 443 της 28 Ιουλ./11 Αυγ. 1964 (ΦΕΚ Α΄ 130) Περί αντικαταστάσεως του από 19.3/14.4.56 Β.Δ/τος «περί του τρόπου οργανώσεως και παροχής ιατροφαρμακευτικής και νοσοκομειακής περιθάλψεως εις τους μετόχους του Τ.Σ.Α.Υ. κλπ. Ο κλάδος Ασθενείας μετονομάστηκε σε Διεύθυνση Ασθενείας από το άρθρ. 60 Νόμ. 1140/17–20 Μαρτ. 1981 (ΦΕΚ Α΄ 68), (ανωτ. Σελ. 696, 31). Έχοντες υπ’ όψει: Τας διατάξεις της παρ. 1 του άρθρ. 5 του Ν.Δ. 3348 /55 «περί τροποποιήσεως και συμπληρώσεως της περί Τ.Σ.Α.Υ. Νομοθεσίας», τας από 10 Μαρτίου και 3 Ιουν. 1964 αποφάσεις του Διοικητικού Συμβουλίου του Τ.Σ.Α.Υ. και την υπ’ αριθ. 299 της 20 Μαΐου 1964 γνωμοδότησιν του Συμβουλίου της Επικρατείας. Προτάσει των Ημετέρων Υπουργών Κοινωνικής Προνοίας, Συντονισμού και Οικονομικών, απεφασίσαμεν και διατάσσομεν: Το από 19 Μαρτ./14 Απρ. 1956 Β.Δ/μα «περί του τρόπου οργανώσεως και παροχής ιατροφαρμακευτικής και νοσοκομειακής περιθάλψεως εις τους μετόχους του Τ.Σ.Α.Υ., τους συνταξιούχους και τα μέλη της οικογενείας αυτών, αντικαθίστανται ως ακολούθως: Άρθρ.1. «1.Εκ της υπό του άρθρ. 5 του Ν.Δ. 3348/1955 προβλεπομένης ιατροφαρμακευτικής και νοσοκομειακής περιθάλψεως των μετόχων του ΤΣΑΥ , των συνταξιούχων και των μελών των οικογενειών αυτών, παρέχεται κατά τας διατάξεις του παρόντος δ/τος η νοσοκομειακή τοιαύτη, συμπεριλαμβανομένων και πασών εν γένει των εν άρθρ. 3 του παρόντος παροχών. Κατ’ εξαίρεσιν εις τους ανωτέρω διακιούχους παρέχεται κα πλήρης εκτός νοσοκομείου ή κλινικής φαρμακευτική περίθαλψις εφ’ όσον ούτοι πάσχουν εκ χρονίας νεφρικής ανεπαρκείας και υποβάλλονται εις αιμοκάθαρσιν δια τεχνητού νεφρού ή εγένετο εις αυτούς μεταμόσχευσις νεφρού. Εις τους ως άνω τα φάρμακα χορηγούνται μετά προηγουμένην έγκρισιν του Υγειονομικού Επιθεωρητού του ΤΣΑΥ . 2.Εις τους δικαιουμένους νοσοκομειακής περιθάλψεως, κατά τας διατάξεις του Β.Δ/τος 443/64 ασθενείς ησφαλισμένους του ΤΣΑΥ , οίτινες πάσχουν εκ χρονίας αιμολυτικής και δρεπανοκυτταρικής αναιμίας, παρέχεται και εκτός Νοσοκομείου ή Κλινικής φαρμακευτική περίθαλψις δια της χορηγήσεως του σκευάσματος «ΔΕΣΦΕΡΙΟΞΑΜΙΝΗ Β΄», ως και παντός ετέρου συναφούς φαρμάκου απαραιτήτου δια την διατήρησιν των αποτελεσμέτων της θεραπευτικής αγωγής αποσιδηρώσεως του αίματος. Η χορήγησις των φαρμάκων τούτων εις τους ανωτέρω γίνεται κατόπιν συνταγής ειδικού αιματολόγου ιατρού, ή υπευθύνου ιατρού υπηρεσίας αιμοδοσίας, εις ην μεταγγίζονται οι εκ Μεσογειακής Αναιμίας πάσχοντες ησφαλισμένοι και κατόπιν εγκρίσεως του υγειονομικού επιθεωρητού του ΤΣΑΥ .  3.Αναγνωρίζεται εις βάρος του ΤΣΑΥ η δαπάνη δια την προμήθειαν συσκευής αποσιδηρώσεως δια την εφαρμογήν της αναλόγου θεραπευτικής αγωγής εις τους ανωτέρω πάσχοντας ησφαλισμένους του Ταμείου κατά την διαδικασίαν την προβλεπομένην υπό της προηγουμένης παραγράφου δια την χορήγησιν εις αυτούς φαρμάκων. Το ύψος της δαπάνης την οποίαν θα αναγνωρίζη το ΤΣΑΥ δια την ως άνω προμήθειαν της συσκευής θα καθορίζεται εκάστοτε δι’ αποφάσεως του Δ.Σ. του Ταμείου, το δε ποσοστόν συμμετοχής του ησφαλισμένου εις αυτήν θα είναι το προβλεπόμενον υπό των κειμένων διατάξεων. Η δαπάνη προμηθείας νέας συσκευής αναγνωρίζεται   εις    βάρος   του    ΤΣΑΥ   μετά    παρέλευσιν   διε(Αντί για τη σελ. 723(ε) Σελ. 723(ζ) Τεύχος Ι–10–Ι Σελ. 107 Ιατροφαρμακευτική Περίθαλψη 34.Η.γ.1-2 τίας τουλάχιστον από της προηγουμένης αγοράς και υπό την προϋπόθεσιν προσκομίσεως βεβαιώσεως υπευθύνου ιατρού Κέντρου Μεταγγίσεως ασθενών εκ μεσογειακής αναιμίας εν τη οποία να βεβαιούται ότι η συσκευή κρίνεται ακατάλληλος προς προς περαιτέρω χρήσιν». Το άρθρ. 1 όπως είχε συμπληρωθεί από το Άρθρ.7.–1.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 2.Αρξάμεναι προ της δημοσιεύσεως του παρόντος Δ/τος νοσηλείαι συνεχίζονται κατά τας προϊσχυούσας του παρόντος διατάξεις και άνευ ετέρων προϋποθέσεων ή διατυπώσεων, μέχρις εξαντλήσεως του δι’ ον αύται εχορηγήθησαν χρόνου, ο από της δημοσιεύσεως όμως του παρόντος και εφεξής χρόνος τούτων υπολογίζεται οπωσδήποτε κατά την ενδεχομένην, συμφώνως ταις διατάξεσι του παρόντος, χορήγησιν νέας νοσηλείας. (Αντί για τη σελ. 724,01(α) Σελ. 724,01(β) Τεύχος 1132–Σελ. 47 Ιατροφαρμακευτική Περίθαλψη 34.Η.γ.2 άρθρο μόνο του Π.Δ. 765/16–23 Οκτ. 1978 (ΦΕΚ Α΄ 177) αντικαταστάθηκε ως άνω από το Π.Δ. 938/19–29 Νοεμ. 1979 (ΦΕΚ Α΄ 262). Άρθρ.2.–1.Της ανωτέρω περιθάλψεως δικαιούνται: α)Οι μέτοχοι του Ταμείου, β)οι συνταξιούχοι και γ)τα μέλη των οικογενειών των ως άνω κατηγοριών. 2.Εν περιπτώσει συμπτώσεως εν τω αυτώ προσώπω, αμέσου και εμμέσου ασφαλίσεως, δια την εφαρμογήν του παρόντος λαμβάνεται υπ’ όψιν μόνον η ιδιότης μετόχου. 3.Ως μέλη των οικογενειών των μετόχων και των συνταξιούχων λογίζονται τα κατά τας κειμένας διατάξεις, δικαιούμενα συντάξεως πρόσωπα, έτι δε και οι συντηρούμενοι υπό του εγγάμου μετόχου ή συνταξιούχου ενδεείς γονείς αυτού. 4.Δεν δύνανται να τύχωσι της ως άνω περιθάλψεως: α)Οι μη συμπληρώσαντες έξ τουλάχιστον μηνών συμμετοχήν εις το Ταμείον, αρχομένων από της καταβολής του δικαιώματος εγγραφής και β)οι μέτοχοι οι εκ παγίων μηνιαίων εισφορών (δια τε την σύνταξιν και την περίθαλψιν), εξ εισφορών γάμου και τέκνων, ως και προστίμων μη υπολογιζομένων των τόκων και προσθέτων τελών, οφείλοντες κατά το επέκεινα του προ της εισαγωγής εις το νοσοκομείον εξάμηνον χρονικόν διάστημα, ποσόν υπερβαίνον τας δια τε την σύνταξιν και την περίθαλψιν μηνιαίας εισφοράς έξ μηνών του ελευθέρως και άνευ ειδικότητος ασκούντος το επάγγελμα υγειονομικού. Άρθρ.3.–1.Εις την νοσοκομειακήν περίθαλψιν συμπεριλαμβάνονται πάσαι αι εις είδος νοσηλευτικαί παροχαί, αι αφορώσαι εις την διάγνωσιν και θεραπείαν, έτι δε και τα προθετικά ελλειπόντων μελών του σώματος και ορθοπεδικά μηχανήματα. Ακτινοβολίαι, μαλάξεις και κινησιοθεραπείαι παρέχονται και εκτός Νοσοκομείου ή Κλινικής, κατόπιν γνωματεύσεως της παρά τω Τ.Σ.Α.Υ. Υγειονομικής Επιτροπής. «2.Εις την νοσοκομειακήν Περίθαλψιν περιλαμβάνονται ωσαύτως τα έξοδα μεταφοράς (αντίτιμον εισιτηρίων κλπ.) των ασθενών των δικαιουμένων νοσοκομειακής Περιθάλψεως κατά τας διατάξεις του άρθρ. 2, ως και των συνοδών αυτών, εις ας μόνον περιπτώσεις ένεκεν ατυχήματος ή σοβαράς ασθενείας επιβάλλεται επείγουσα μεταφορά του ασθενούς δια παντός μεταφορικού μέσου εις Ν/μείον Αθηνών ή άλλου περιφερειακού κέντρου της ανάγκης μεταφορά πιστοποιουμένης υπό της κατά τόπον αρμοδίας υγειονομικής αρχής (Υγειονομικού Κέντρου, Νομιάτρου Αγροτικού Ιατρού, ή πάσης άλλης εξουσιοδοτημένης αρχής)». Σελ. 724(ζ) Τεύχος Ι–10–Ι Σελ. 108 Η παρ. 2 προστέθηκε ως άνω από το Π.Δ. 602/26 Ιουλ.–8 Αυγ. 1979 (ΦΕΚ Α΄ 179) και το κείμενο του άρθρου που υπήρχε αριθμήθηκε ως παρ. 1. «3.Επίσης καλύπτεται από το Ταμείο η δαπάνη μεταφοράς των προσώπων που δικαιούνται νοσοκομειακή περίθαλψη, με ειδική ναύλωση μεταφορικού μέσου (ταξί, πλοιάριο, ελικόπτερο κ.λπ.) εφόσον στον τόπο διαμονής του ασθενή δεν είναι δυνατή η παροχή της νοσηλείας και ο ασθενής δεν μπορεί να μετακινηθεί με τα μεταφορικά μέσα της παρ. 2 λόγω του εξαιρετικά επείγοντος και σοβαρού περιστατικού ή δεν υπάρχει δυνατότητα χρησιμοποίησης ασθενοφόρου. Για την μετακίνηση αυτή απαιτείται προηγούμενη γνώμη των τοπικών Υγειονομικών Αρχών, η εκ των υστέρων όμως έγκριση δίνεται από την Υγειονομική Επιτροπή του ΤΣΑΥ , ύστερα από έλεγχο της συνδρομής των παραπάνω προϋποθέσεων. Στην δαπάνη μετακίνησης με ειδική ναύλωση ο ασφαλισμένος συμμετέχει με ποσοστό ανάλογο με εκείνο που καταβάλλει για τη νοσηλεία του σε Κρατικά Νοσοκομεία ή Κλινικές». Η μέσα σε « » παρ. 3 προστέθηκε από Π.Δ. 391/16–22 Σεπτ. 1987 (ΦΕΚ Α΄ 172). 34.Η.γ.2 Ιατροφαρμακευτική Περίθαλψη 4)Στις περιπτώσεις νεφροπαθών ασφαλισμένων στον Κλάδο Ασθενείας, που χρειάζονται να μεταφερθούν από τον τόπο κατοικίας τους σε πλησιέστερο νοσηλευτικό κέντρο για αιμοκάθαρση ή περιτοναϊκή κάθαρση, το ΤΣΑΥ καταβάλλει χωρίς συμμετοχή των ασφαλισμένων τη δαπάνη, μεταβάσεως και επιστροφής με ΤΑΞΙ ή αεροπλάνο, ή πλοίο ή με οποιοδήποτε άλλο μεταφορικό μέσο (αντίτιμο εισιτηρίου), καθώς επίσης και την δαπάνη μεταφοράς των απαραίτητων υλικών αιμοκάθαρσης από το κέντρο αιμοκάθαρσης στον τόπο της κατοικίας τους, όπως αυτά καθορίζονται με τις σχετικές αποφάσεις του ΚΕΣΥ. Για την καταβολή των δαπανών μεταβάσεως και επιστροφής απαιτείται η υποβολή στο ΤΣΑΥ αίτησης, το εισιτήριο μεταφοράς, οι αποδείξεις πληρωμής του μεταφοράς, οι αποδείξεις πληρωμής του μεταφορικού μέσου, θεωρημένες από το κέντρο όπου έγινε η αιμοκάθαρση και οι αποδείξεις των αρμόδιων γραφείων (διάτρητες) για τη μεταφορά των υλικών αιμοκάθαρσης. 5)Στη νοσοκομειακή περίθαλψη περιλαμβάνεται και η παροχή φροντίδων από αποκλειστική νοσοκόμα κατά τη διάρκεια της νοσηλείας των ασφαλισμένων σε νοσοκομεία ή κλινικές, που λειτουργούν νόμιμα στην Ελλάδα, για βαριά περιστατικά, ένεκα των οποίων δεν μπορούν να αυτοεξυπηρετηθούν και για μία μόνο βάρδια το 24ωρο. Η ανάγκη χρησιμοποίησης αποκλειστικής νοσοκόμας γνωστοποιείται στο Ταμείο από τους ασφαλισμένους κατά τη διάρκεια της νοσηλείας τους, διαφορετικά δεν αναγνωρίζεται η σχετική δαπάνη. Οι περιπτώσεις αναγγελίας χρησιμοποίησης αποκλειστικής νοσοκόμας μετά την έξοδο από το νοσοκομείο ή κλινική κρίνονται από τα αρμόδια όργανα του Ταμείου, μετά από γνώμη του ελεγκτή γιατρού του ΤΣΑΥ , και απόφαση του αρμόδιου Δ/ντού. Για κάθε απασχόληση αποκλειστικής νοσοκόμας το ΤΣΑΥ καταβάλλει στον ασφαλισμένο ή στον αποδεδειγμένα καταβάλοντα τη σχετική δαπάνη, ποσό ίσο με αυτό που ορίζεται κάθε φορά με απόφαση ή εγκύκλιο του Υπουργείου Εργασίας (μόνο το ημερομίσθιο χωρίς επιδόματα) και μόνο για μία βάρδια το 24ωρο, χωρίς συμμετοχή των ασφαλισμένων. Για τη νομιμοποίηση της δαπάνης αποκλειστικής νοσοκόμας υποβάλλονται στο Ταμείο: α)Αίτηση του ασφαλισμένου. β)Ιατρική βεβαίωση του διευθυντού της αρμόδιας κλινικής του νοσοκομείου ή του διευθυντού της ιδιωτικής κλινικής, στην οποία αναφέρεται το ονοματεπώνυμο του ασθενή, η πάθησή του, η ημερομηνία εισαγωγής για νοσηλεία, η αναγκαιότητα χρησιμοποίησης της αποκλειστικής, η ημερομηνία από την οποία είναι απαραίτητη η χρήση της και η διάρκειά της. Η βεβαίωση αυτή θεωρείται από τον ελεγκτή γιατρό του ΤΣΑΥ . γ)Εξοφλητική απόδειξη της νοσοκόμας στην οποία αναφέρεται το ονοματεπώνυμο του ασθενούς, ο χρόνος απασχόλησης (ημερομηνία και ώρα), η ένδειξη νυχτερινή ή ημερήσια, το ποσό της πληρωμής και το όνομα αυτού που κατέβαλε τη σχετική δαπάνη. Στην ίδια απόδειξη το νοσοκομείο ή η κλινική βεβαιώνει ότι έγινε η χρήση της παραπάνω αποκλειστικής νοσοκόμας. 6)Σε περίπτωση φυσιολογικού τοκετού εντός ή εκτός νοσοκομείου ή κλινικής στην Ελλάδα ή στο εξωτερικό καταβάλλεται στους ασφαλισμένους αντί εξόδων νοσηλείας, βοήθημα τοκετού, το ύψος του οποίου καθορίζεται με Υπουργική Απόφαση, σύμφωνα με την εξουσιοδοτική διάταξη της παρ. 2 του άρθρ. 17 του Νομ. 982/1979. Σε περίπτωση τοκετού με καισαρική τομή στην Ελλάδα ή στο εξωτερικό καταβάλλεται στους ασφαλισμένους επιπλέον και η νόμιμη δαπάνη νοσηλείας. Για την καταβολή των πιο πάνω δαπανών υποβάλλονται στο ΤΣΑΥ: α)Αίτηση. β)Ιατρική βεβαίωση νοσοκομείου ή κλινικής της ημεδαπής ή αλλοδαπής, ανάλογα με την περίπτωση, όπου αναφέρεται ότι ο τοκετός έγινε φυσιολογικά ή με καισαρική τομή, καθώς επίσης και η ημερομηνία που έγινε ο τοκετός. γ)Βεβαίωση θεράποντος γιατρού αν ο τοκετός έγινε εκτός κλινικής ή νοσοκομείου ημεδαπής ή αλλοδαπής όπου αναφέρεται η ημερομηνία και το μέρος που γέννησε η ασφαλισμένη και ότι ο τοκετός ήταν φυσιολογικός. δ)Ληξιαρχική πράξη γέννησης του παιδιού. ε)Η βεβαίωση του νοσοκομείου ή της κλινικής ή του γιατρού και η ληξιαρχική πράξη γέννησης πρέπει να είναι μεταφρασμένες στην Ελληνική αν ο τοκετός έγινε στο εξωτερικό. 7)Το Ταμείο καταβάλλει στα ειδικά ιδρύματα για την εκπαίδευση των απροσάρμοστων παιδιών των ασφαλισμένων του, ανεξαρτήτως ηλικίας, τα νοσήλια–τροφεία, σύμφωνα με τη διαδικασία που καθορίζεται από τις διατάξεις των άρθρ. 6 του Νόμ. 861/1979 (Α΄ 2) και 22 του Νόμ. 997/1979 (Α΄ 287). Η Υγειονομική Επιτροπή του ΤΣΑΥ με βάση σχετικό πιστοποιητικό νευρολόγου–ψυχιάτρου κρατικού νοσοκομείου αποφαίνεται: α)ότι τα παιδιά αυτά εντάσσονται στην κατηγορία των απροσάρμοστων, και β)ειδικά για την ειδική εκπαίδευση ότι με αυτή βελτιώνεται η κατάστασή τους. Στην ίδια απόφαση της Υγειονομικής Επιτροπής ορίζεται η έναρξη και η διάρκεια του χρόνου της εντάξεως στην κατηγορία των απροσάρμοστων. Η απόφαση της Υγειονομικής Επιτροπής του ΤΣΑΥ για την ένταξη στην κατηγορία των απροσάρμοστων και τη βελτίωση της κατάστασης των παραπάνω παιδιών με την ειδική εκπαίδευση, απαιτείται και στα άγαμα κορίτσια των ασφαλισμένων στον Κλάδο Ασθενείας καθώς και στα παιδιά που παίρνουν σύνταξη λόγω θανάτου προκειμένου να δικαιωθούν των παροχών της ειδικής εκπαίδευσης. (Μετά τη σελ. 724(ζ) Σελ. 724,001 Τεύχος 1132–Σελ. 45 Ιατροφαρμακευτική Περίθαλψη 34.Η.γ.2 Για την έγκριση εισαγωγής των απροσάρμοστων παιδιών στα ειδικά εκπαιδευτήρια για θεραπεία, ως εσωτερικοί ασθενείς, εκδίδεται από το Τμήμα Παροχών Νοσοκομειακής Περίθαλψης του ΤΣΑΥ εισιτήριο για όλο το χρονικό διάστημα του σχολικού έτους μετά από αίτηση του ασφαλισμένου, βεβαίωση του ειδικού σχολείου και έγκριση από τον ελεγκτή γιατρό του ΤΣΑΥ , εφόσον συντρέχουν οι νόμιμες προϋποθέσεις που εφαρμόζονται για τους λοιπούς ασφαλισμένους. Η αίτηση υποβάλλεται στο Ταμείο πριν από την εισαγωγή των παιδιών στο ειδικό σχολείο διαφορετικά η ειδική εκπαίδευση εγκρίνεται από τη χρονολογία υποβολής της αίτησης. Για την ειδική εκπαίδευση ως εξωτερικών ασθενών των παιδιών που έχουν κριθεί από την Υγειονομική Επιτροπή του ΤΣΑΥ ως απροσάρμοστα, αναγνωρίζεται σε βάρος του Ταμείου χωρίς συμμετοχή των ασφαλισμένων, η δαπάνη των ειδικών συνεδριών, όπως ορίζεται κάθε φορά με σχετικό Προεδρικό Δ/γμα για κάθε κατηγορία διαταραχών, οι οποίες γράφονται στο βιβλιάριο ασθενείας από το θεράποντα γιατρό και εγκρίνονται από ειδικό ελεγκτή γιατρό του δημοσίου. Οι παρ. 4–7, προστέθηκαν από το άρθρ. 1 του Π.Δ. 78/27 Φεβρ./13 Μαρτ. 1991 (ΦΕΚ Α΄ 33). «Άρθρ.4.–1)Η ανάγκη της νοσηλείας των ασφαλισμένων ως εσωτερικών ασθενών σε Κρατικά Νοσοκομεία του Ν.Δ. 2592/1953 διαπιστώνεται, από το νοσοκομείο μετά από γνωμάτευση θεράποντος γιατρού, η οποία μαζί με το βιβλιάριο ασθενείας προσκομίζονται στο νοσοκομείο, χωρίς εισιτήριο του Τ.Σ.Α.Υ. Το Νοσοκομείο μεριμνά για την εισαγωγή και τη νοσηλεία τους, η οποία είναι απεριόριστη κατά την κρίση του νοσοκομείου. Το γραφείο κινήσεως ασθενών του νοσοκομείου παραλαμβάνει το βιβλιάριο ασθενείας, όπου, ταυτόχρονα με την εισαγωγή, θέτει στην πρώτη ασυμπλήρωτη σελίδα του συνταγολογίου (στο απόκομμα και στο στέλεχος) ειδική σφραγίδα διαστάσεων 8 επί 4 εκατοστών. Στη σφραγίδα αυτή αρχικά συμπληρώνεται ο τίτλος του νοσοκομείου, η ημερομηνία εισαγωγής και υπογράφεται από το Διοικητικό Διευθυντή ή τον εξουσιοδοτημένο υπάλληλο. Στη δεύτερη σελίδα του αποκόμματος και του στελέχους συμπληρώνεται το ονοματεπώνυμο, η διεύθυνση του ασθενή και υπογράφεται από τον ίδιο και στη συνέχεια επιστρέφεται στον ασθενή το βιβλιάριο ασθενείας. Μετά τη λήξη της νοσηλείας συμπληρώνονται από τον αρμόδιο υπάλληλο του νοσοκομείου οι υπόλοιπες ενδείξεις της σφραγίδας του αποκόμματος (ημερομηνία εξόδου, ο αριθμός ημερών νοσηλείας) και υπογράφεται από τον Διοικητικό Διευθυντή, ή τον εξουσιοδοτημένο υπάλληλο. Σελ. 724,002 Τεύχος 1132–Σελ. 46 επίσης από το νοσοκομείο και οι σχετικές ενδείξεις στο βιβλιάριο νοσηλείας. Στη συνέχεια το νοσοκομείο στέλνει στο Τ.Σ.Α.Υ. τα δικαιολογητικά του λογαριασμού νοσηλείας, τα οποία πρέπει να συνοδεύονται απαραιτήτως με το συμπληρωμένο απόκομμα του συνταγολογίου για την εξόφληση της σχετικής δαπάνης. Σε περίπτωση που διαπιστωθεί ότι ο ασθενής δεν έχει εξοφλήσει τις προς το ΤΣΑΥ υποχρεώσεις του, όπως αυτές καθορίζονται από το άρθρ. 60 παρ. 6 εδάφ. β΄ του Νόμ. 1140/1981, τη σχετική δαπάνη νοσηλείας καταβάλλει στο νοσοκομείο ο ασφαλισμένος. 2)Στις περιπτώσεις νοσηλείας σε νοσοκομεία για μακρό χρονικό διάστημα λόγω σοβαρών χρονίων παθήσεων, τα νοσοκομεία μπορούν να στέλνουν στο Τ.Σ.Α.Υ. λογιαριασμούς πριν από τη λήξη της νοσηλείας, κάθε μήνα, για την εξόφληση της σχετικής δαπάνης. Σε κάθε τμηματικό λογαριασμό νοσηλείας πρέπει να υπάρχει και νέο απόκομμα συνταγολογίου με την ειδική σφραγίδα, στην οποία θα είναι συμπληρωμένη η ημερομηνία εισαγωγής, το χρονικό διάστημα για το οποίο ζητείται η πληρωμή του λογαριασμού και η ένδειξη ΠΑΡΑΜΕΝΕΙ ΝΟΣΗΛΕΥΟΜΕΝΟΣ. Για τις περιπτώσεις τμηματικών λογαριασμών τηρούνται καρτέλλες των νοσοκομείων από την αρμόδια υπηρεσία του Τ.Σ.Α.Υ., όπου καταχωρούνται ο τίτλος των νοσοκομείων, το ονοματεπώνυμο του ασθενή και τα χρονικά διαστήματα νοσηλείας που εξοφλούνται. 3)Επίσης νοσηλεία παρέχεται και σε ιδιωτικές κλινικές με εντολή εισαγωγής (εισιτήριο), που εκδίδεται από τον Πρόεδρο του Ταμείου ή τον κατ’ εξουσιοδότηση αυτού οριζόμενο υπάλληλο του Ταμείου και μετά από γνωμάτευση του θεράποντος γιατρού και έγκριση του Ελεγκτή γιατρού του Ταμείου. Σε περίπτωση επείγουσας εισαγωγής σε ιδιωτική κλινική, του επείγοντος κρινομένου από τον ελεγκτή γιατρό τουΤαμείου, μπορεί η νοσηλεία να εγκριθεί και μετά την εισαγωγή του ασθενούς, εφόσον γνωστοποιηθεί στο Ταμείο μέσα σε προθεσμία πέντε ημερών από της εισαγωγής του ασθενούς. Σε περίπτωση αιτιολογημένης αδυναμίας τήρησης της πιο πάνω προθεσμίας, η νοσηλεία μπορεί να εγκριθεί με απόφαση του Δ.Σ. του Ταμείου, εφόσον η γνωστοποίηση γίνει το ανώτερο εντός 20 ημερών από της εισαγωγής και υπό την προϋπόθεση ότι η νοσηλεία δεν έληξε ακόμη. 4)Οι δικαιούχοι περίθαλψης του Ταμείου νοσηλεύονται σε Α΄ θέση, σύμφωνα με το καθοριζόμενο κάθε φορά από τον Υπουργό Υγείας, Πρόνοιας και Κοινωνικών Ασφαλίσεων Κρατικό Τιμολόγιο». Το άρθρ. 4 αντικαταστάθηκε ως άνω από το άρθρ. 2 του Π.Δ. 78/27 Φεβρ.–13 Μαρτ. 1991 (ΦΕΚ Α΄ 33). 34.Η.γ.2 Ιατροφαρμακευτική Περίθαλψη Άρθρ.5.–Η καθ’ εκάστην περίπτωσιν διάρκεια της νοσηλείας καθορίζεται υπό του Επιθεωρητού ιατρού του Ταμείου και μέχρι τεσσάρων μηνών, προκειμένου δε περί μείζονος χρονικού διαστήματος καθορίζεται υπό της Υγειονομικής Επιτροπής του Ταμείου. Η αυτή Επιτροπή δύναται να ορίζη την εν όλω ή εν μέρει νοσηλείαν των εκ φυματιώσεως ή ψυχικών παθήσεων πασχόντων εις Δημόσια Σανατόρια ή Δημόσια Ψυχιατρεία». Το άρθρ. 5 αντικατεστάθη ως άνω δια των Π.Δ. 631 της 26 Αυγ./3 Σεπτ. 1976 (ΦΕΚ Α΄ 233). Άρθρ.6.–1.Πόροι προς αντιμετώπισιν των δαπανών της νοσοκομειακής περιθάλψεως, είναι οι εξής: α)Μηνιαία εισφορά των ελευθέρως ασκούντων το επάγγελμα μετόχων των υπαγομένων εις τον Κλάδον Περιθάλψεως, εκ δραχ. 60, δια τους έχοντας προστατευόμενα μέλη, και εκ δραχ. 40 δια τους μη έχοντας τοιαύτα. β)Αι κατά την παρ. 3 του άρθρ. 17 του Νόμ. 3796/1957 κρατήσεις και εργοδοτικαί συνεισφοραί. γ)Κρατήσεις εκ (2%) επί πάσης μηνιαίας συντάξεως, χορηγουμένης υπό του Τ.Σ.Α.Υ., ως και επί των Δώρων Χριστουγέννων και Πάσχα, εφ’ όσον δεν ορίζεται άλλως υπό των εκάστοτε οικείων υπουργικών αποφάσεων. Το ανωτέρω ποσοστό 2% αυξήθηκε σε 4% από το άρθρ. 3 Π.Δ. 647/1978 (κατωτ. αριθ. 3). δ)Ποσοστόν μέχρι 15% επί των κατά το προηγούμενον έτος εσόδων του Τ.Σ.Α.Υ. εκ των βαρυνόντων τους μετόχους του πόρων. ε)Παν άλλο έσοδον του λογαριασμού, ως και πάσα δωρεά ή κληρονομία ή κληροδοσία. 2.Φαρμακοποιοί, λαμβάνοντες το ήμισυ της συντάξεως γήρατος και υγειονομικοί εν γένει, λαμβάνοντες μερικήν σύνταξιν ανικανότητος, δεν υπόκεινται εις την εν εδαφ. γ΄ της προηγουμένης παραγράφου κράτησιν, θεωρούμενοι ως μέτοχοι εν ενεργεία.